สวัสดีคุณ ดิฉันมีอาการมีเลือดปนตกขาวออกมาค่ะ เลือดที่ออกมาก็เป็นก้อน ในช่วงที่จะเป็นประจำเดือนพอดีเลยค่ะ มีอาการปวดหลัง ปวดท้องประจำเดือนปกติ ไม่มีการคัดเต้านม แต่เลือดที่ออกมาไม่ปกติค่ะ เป็นอย่างนี้มาจะสัปดาห์ 1 แล้วค่ะ ลักษณะแบบนี้ถือว่ามีโอกาสตั้งครรภ์ไหมคะ
สวัสดีค่ะ ตกขาวปนเลือดอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบไมได้บ่งบอกว่าตั้งครรภ์หรือไม่ตั้งครรภ์ แต่ถ้าตั้งครรภ์แสดงว่าน่าจะมีภาวะแทรกซ้อนแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์